July | 2017 | BILTONG & POT- ROAST
‘N MA SE SMART IN MARMER
July 31, 2017 by Biltong & Pot-roast
Klein Robert Manners is dood kort na sy negende verjaarsdag. Lord Haddon, soos hy in 1894 met sy dood bekend was.
ROBERT EN SY MA, VIOLET
Gister, terwyl ons deur die Manner-familie se herehuis loop, steek ons in die kapel by ‘n marmerbeeld van Robert vas. So lewensgetrou lê die tenger lyfie daar, dat ons byna op ons tone verby wil sluip. Dis eers wanneer dieper gedelf word, dat die seuntjie dadelik aan die hartsnare kom pluk.
BEELD VAN DIE ONTSLAPE ROBERT MANNERS
Robert was die oudste seun van Henry Manner, die agste hertog van Rutland en sy vrou, Violet. Hulle het ook twee dogters en ’n jonger seun, John gehad.
ROBERT, TUSSEN SY TWEE SUSSIES BY HUL MA.
ROBERT EN SY SUSSIES
ROBERT (HEEL LINKS) SAAM MET SY SUSSIES BY HULE MA, VIOLET
Sy dood is tot vandag in omstredenheid gehul. Die amptelike weergawe van sy dood word aangegee as “sudden illness”. Die dag met sy begrafnis, is sy jongste broer weggestuur. Baie mense glo dat klein Robert dood is as gevolg van, wat sy ma, Violet, die hertogin, beskryf het as ’n ongeluk tydens ’n akrobatiese toertjie – en dat sy die jonger John blameer het vir Robert se dood.
Sy graftombe is deur sy ma ontwerp en gemaak. Met baie min ervaring in beeldhoukuns, het sy troos na haar seun se dood gevind in die bemeestering van die kuns en die skepping van die gedenksteen. Die doodsmasker, wat die oggend na sy dood gemaak is, is gebruik om die gesig so lewensgetrou moontlik te maak.
Rondom die gedenksteen staan:
“Robert Charles John Manners, Lord Haddon. Born Aug. 8th 1885, Died Sept. 28th 1894. Eldest son of Henry 8th Duke of Rutland, K.G. and Violet his Wife. For ever wilt thou grieve and he be fair.”
En op die voetstuk:
“Hope of my eyes. Something is broken that we cannot mend. With Grief, Remembrance Pride and Love, I decorate his Memory. Dear, dear little Boy. You give us all perpetual benediction. Entirely designed and modelled by his Mother.”
HADDON HALL – DIE MANNERS-WONING
Posted in Monochroom Reenboog.	Tagged Afrikaans, Afrikaanse boeke, Afrikaanse roman, André Fourie, Engeland, HADDON HALL, MANNER, MATLOCK, MONOCHROOM REENBOOG
HET JULLE OOK ‘N TYD?
DIT KON ERGER GEWEES HET
MUSIEK SE ONTHOU